Анхела Ибаниес
Обител

Превод от испански: Рада Панчовска, —

chitanka.info

на Анхел Гинда

Обителта от думи, нажежено склещила действителния образ,

изпълва с лабиринти бляновете,

скрива с коридори смислите.

Под ключ от бягство слага

магичната действителност

и я обвива в крехък декаданс.

Привички, правени по мярка

на обществения устрем, който ги владее,

който ги насочва слепи

към потомството.

Призракът, населващ тишините,

ходи бос, безшумно,

не излиза в кредитите,

нито пък по вечеринките се появява.

Главно действащо лице на страховете

и на раните, отсъстваща заглавна буква

на заглавията. Не се плаши

от присъщата тъма

на истинската светлина,

онази, невъзможна да се скрие.

Социално лицемерие

на изкуствата,

които се отказват

от своя Олимп.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.